46 
Ülési jegyzőkönyvek. 
akkoriban viselt I. tanársegédi állomást, megvált hírneves fönü- 
kétől Korányi Frigyes egyetemi tanártól, budapesti előkelő 
magánpraxisától, hogy Pozsonyban az állami kórházban a meg- 
üresedett belgyógyászati főorvosi állást elfoglalja. Lehetetlen 
nem kutatnunk okát annak, mért hagyta el az ünnepelt nagy 
jövővel kecsegtető egyetemi pályáját. 
Nem nehéz megtalálnunk ezen elhatározás indokát : a 
magyar tudományt akarta átplántálni ezen idegen nyelvű város 
lakósságába. melyről már akkor erősen meggyőződött, hogy 
van nevezetes tudományos múltja, csak meg kell kötni a kap- 
csot közte és a budapesti magyar tudományos egyetem között 
és fel venni a harcot a teljes fényében ragyogó, hires bécsi 
egyetemmel és a várost annak varázsa alól felmenteni. Pávai 
Vájná Gábor tehát teljes céltudatosan járt el, átlátván és át- 
érezvén azt, hogy mily óriási feladat várakozik reá. A buda- 
pesti egyetem egyenjogositását tűzte ki zászlójára és kitartással, 
legnagyobb buzgósággal élt, működöttt és küzdött ezen cél, 
ezen magasztos idea szolgálatában. Mi, vele egykoruak, legjobban 
tudjuk, hogy mennyire megtudta hóditani a nagy közönséget 
az uj eszme részére. Az orvosi egyesületben az ö inditványára 
és kezdeményezésére lett a hazai nyelv az előadások és dis- 
kusziók egyedül hivatalos nyelve. Barts József igazgatóval kar- 
öltve nagy erőkifejtéssel, kitartással és tántoríthatatlan remény- 
nyel eltelve buzgólkodott ezen a téren. Kitűnő irói tolla révén, 
csakhamar megszerezte a sajtót a maga részére, elhagyván 
azon régi és teljesen tarthatatlan axiómát, hogy orvosi témákról 
csak orvosi szaklapokban lehet értekezni, mert hisz a közön- 
ségnek teljes joga van minden újabb vivmányról, felfedezésről 
gyorsan és megérthető formában tudomást szerezni és ezzel 
oly elvnek volt az úttörője, mely azóta a tudományos világ 
legnagyobbjai előtt is polgárjogot, teljes szankciót nyert. 
Dr Pávai Vájná oly időben kezdett orvosi kérdésekkel 
szakszerűen foglalkozni és irodalmilag működni, midőn magyar 
orvo.si irodalom még alig is volt. Orvosi munkáinak száma 
rendkivül nagy, miként az a felolvasott hosszú és tartalmas 
tárgysorozatból is azonnal kiviláglik. A belgyógyászatnak csak- 
nem összes kérdéseiből tevékenyen kivette a maga részét, 
szintúgy egyleti tevékenysége is mélyreható és terjedelmes volt. 
